क्रिकेट को भारत में एक धर्म की तरह माना जाता है । और शायद इसलिए फैंस इस क्रिकेट में भारत को हारता हुआ नहीं देख पाते । वो तमाम प्लेटफॉर्म्स को इस्तेमाल करते हैं अपना गुस्सा दिखाने के लिए । कभी खिलाड़ियों के घरों या वाहनों को निशाना बनाया जाता है तो कभी स्टैंड्स से हूटिंग करके । सबसे आसान तरीका आज कल सोशल मीडिया पर फेक अकाउंट्स बना कर सामने वाले को गालियां देना या ट्रोल करना है । कुछ ऐसा ही भारतीय ओपनर शिखर धवन के साथ देखने को मिला। शिखर ने जब अपने इंस्टाग्राम अकॉउंट पर एक तस्वीर पोस्ट की तो उस तस्वीर पर उन्हें नेगेटिव कमेंट्स का सामना करना पड़ा ।